L 149/28 Euroopan yhteisöjen virallinen lehti 7.6.2002 KOMISSION DIREKTIIVI 2002/ 50/EY, annettu 6 päivänä kesäkuuta 2002, kuljetettavista painelaitteista annetun neuvoston direktiivin 1999/36/EY mukauttamisesta tekniikan kehitykseen (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kuljetettavista painelaitteista 29 päivänä huhti- kuuta 1999 annetun neuvoston direktiivin 1999/36/EY (') ja erityisesti sen 14 artiklan, sekä katsoo seuraavaa: (1) — Komission direktiivillä 2001/2/EY (?) muutettiin direktii- vissä 1999/36/EY säädettyjä sertifiointimenettelyjä sen suhteen, mitä moduuleja on noudatettava uusien astioiden ja säiliöiden vaatimustenmukaisuuden arvioin- nissa. (2) — Kyseisiä moduuleja olisi muutettava niiden johdonmu- kaistamiseksi. (3) — Direktiivin 1999/36/EY liitettä IV olisi muutettava vastaavasti. (4) — Tässä direktiivissä säädetyt toimenpiteet ovat vaarallisten aineiden kuljetuksia käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Korvataan liitteessä IV olevan I osan D-moduulin 1 kohdan ensimmäisessä virkkeessä, 3.1 alakohdan toisen alakohdan kolmannessa luetelmakohdassa ja 3.2 alakohdan ensimmäisessä alakohdassa ilmaisu EY-tyyppitarkastustodistus' ilmaisulla 'EY- tyyppitarkastustodistus tai EY-suunnitelmatarkastustodistus'. 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 2003. Niiden on ilmoitet- tava tästä viipymättä komissiolle. Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen viral- lisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 6 päivänä kesäkuuta 2002. Komission puolesta Loyola DE PALACIO Varapuheenjohtaja () EYVL L 138, 1.6.1999, s. 20. () EYVL L 5, 10.1.2001, s. 4.